Hei, denne artikkelen er over ett år gammel og kan inneholde utdatert informasjon

- Jeg kunne kanskje hatt litt mer penger, men ellers er det topp å leve livet Kjetil Andreas Bergland Hauge (18) er en av mange tusen unge nordmenn som lever på ytelser fra Nav.

NOTODDEN (Dagbladet): I ett år har 18-åringen fått stønad til livsopphold fra Nav, etter å ha droppet ut av videregående skole. Men han fortviler ikke av den grunn.

- Jeg har muligheten til å være mye sammen med venner, «skru» bil, kjøre, bare sitte en kveld og skravle, gjøre hva jeg vil når jeg vil. Det gjør ikke noe om jeg kommer hjem klokka 02 om natta så lenge jeg ikke har noe å stå opp til, sier han.

FIKS FERDIG: Kjetil Hauge tar seg en prøvetur på en moped han har reparert. Foto: Øistein Norum Monsen / Dagbladet Vis mer

Enn så lenge bor Hauge i kjellerleilighet hjemme hos mor på hjemstedet Notodden. Han kommer seg sjelden i seng før klokka 6-7 om morgenen, og står ikke opp igjen før en gang mellom 15 og 17.



I en ny serie om unge som lever på Nav-ytelser, undersøker Dagbladet hvorfor titusener av unge mennesker faller utenfor arbeidslivet og utdanningssystemet.

I flere artikler over de neste dagene skriver vi om møtene med Kjetil og andre unge utenfor arbeidslivet, og snakker med dem og andre om hva som skal til for at de skal komme seg ut i jobb eller utdanning.

Vi kommer til både å presentere forskning og snakke med forskere og andre eksperter for å belyse temaet nærmere.



Svidd gummi - Da er det bare å ta plass i baksetet!

Kjetil Hauge rydder vekk tomme flasker og åler seg inn i baksetet i den senkede Volvo 740-en. Noen få centimeter skiller asfalten fra karosseriet.

Bak rattet får han ikke sitte. Førerkortet røyk for noen måneder siden, da han kjørte moped og skulle imponere en dame som gikk på fortauet. Idet han passerte henne, steilet han og gasset på. Men det lå en sivilpolitibil bak — og da var det gjort.

VENNSKAP: Kjetil Hauge og kameraten Kai Groland tilhører samme rånermiljø på Notodden. De bruker mye til på å mekke bil. Foto: Øistein Norum Monsen / Dagbladet Vis mer

For rånerne er det bilkjøring på stripa i byen som gjelder. Opp og ned, gjerne i timevis. Rekorden er 14 mil på én dag.

- Råning er livet mitt, fastslår Hauge. Tidligere i år ble han utnevnt til selveste rånegeneralen på Notodden.

Drømmejobben Men livet som arbeidsledig er ikke bare fest og moro.

BILGLAD: Rånerne på Notodden liker seg best når de får kjøre opp og ned stripa i byen. Wunderbaum-lukta hører med. Foto: Øistein Norum Monsen / Dagbladet Vis mer

- Det er jo selvsagt kjedelig å være arbeidsledig, men det er ikke så lett å få seg en jobb når man ikke har utdanning. Samtidig vet jeg jo at dette bare er en midlertidig løsning til jeg får skolegangen min, sier Hauge.

Han tar ikke hva som helst av jobber fram til skolestart i august.

RÅNERLIVET: Kjetil Andreas Bergland Hauge har droppet ut av skolen og får støtte fra Nav. Han elsker å råne, og ettermiddager og kvelder går med til å kjøre opp og ned sentrum på Notodden. Foto: Øistein Norum Monsen / Dagbladet Vis mer

- Det er ingen vits, da ville jeg bare slurve og ikke gjøre en god nok jobb.

Se dokumentaren over, og les hele historien om Kjetil Hauge i Dagbladets papirutgave lørdag og søndag.

NEVEKYNDIG: Kjetil Hauge innrømmer at det også er kjedelig å være uten jobb. Han drømmer om å bli gravemaskinsjåfør eller anleggsteknikkmaskinfører. I mellomtida mekker han på motorer. Foto: Øistein Norum Monsen / Dagbladet Vis mer